
După alegerea dela Chișinău 


Rezultatul cunoscut al alegerii recente de peste Prut preocupă 
opinia publică în timpul din urmă, şi e comentat de unele ziare cu 
totul mesteşugit. Organele partidului de subt unitara conducere 
a dlor Argetoianu-lorga-Maniu -tresaltă de-o bucurie răsunătoare, ca 
şi când ar fi vorba de un extraordinar eveniment în familie, deşi se 
ştie îndepbşte, că în capitala Basarabiei partizanii numiților domni mau 
tulburat apa deloc, dia simpul motiv că ei nu există. E deplasată, deci, 
veselia gazetelor în chestiune, și mai ales e ridicolă satisfacția pe 
care-o lansează. Cât priveşte presa israilteană dela București, pauni 
ei sunt, cum vom vedea, absolut programatice şi perfect explicabile... 

Alegerea dela Chişinău trebuie judecată obiectiv, prin prisma 
intereselor naţionale, nu de partid. Pentru-o analiză cât de sumară 
trebuie să se cunoască condițiile cu totul speciale în care sa desfă- 
şurat lupta, şi peripeţiile ei. 

Cel dintâi şi cel mai de căpetenie factor de apreciere rezultă 
din starea sufletească particulară a basarabenilor. Provincia deslipită de 
Moldova, în înstrăinarea ei de-o sută de ani şi-a creat din nenorocire 
o mentalitate distinctă, uneori fără puncte de înrudire cu moştenirea 
noastră tradițională, Conştiinţa națională, care svâcneşte cu o putere 
elementară în toate părţile la noi, aici îşi trăiește abia zilele fragede 
ale copilăriei. E un mediu de simţire excepțional la această populaţie, 
care, cu tot instinctul precis al diferențierii etnice, nu se călăuzește 
încă în marea ei majoritate de impulsurile unui naționalism mi- 
litant. Starex culturală pe care ne-a transmis-o apăsarea mos- 
covită e deasemenea deplorabilă, şi nu poate favoriza pentru 
moment  cohesiunea organică cu restul ţării. Avem un popor 
realmente o'fan la fraţii noştri de peste Prut. Vechea lor clasă con- 


881 
© BCUCIuj 


ducătoare a căzut deodată cu stăpânirea care-o absorbise, iar cea nouă 

na avut încă vremea de-a se înjgheba. Intro astfel de configuraţie - 
socială, toate mişcările publice se agită pe-un fond primitiv, cu fră- 

mântări tulburi și cu surprize. Nu trebuie uitat apoi, că revoluţia bol- 

Şevică, ca un grozav taifun moral a pustiit între Nistru și Prut, că 

fenomenele postume ale maladiei revin ca la ori ce convalescență, că 

pe toată întinderea provinciei e o reţea de oploşiţi străini, şi că de pe 

stepele ucraine vântul anarhiei bate într'una. Adăugați la toate aceste 

neajunsuri, şi la multe altele, greșurile fatale ale unui început de viață 

nouă, adese pripit şi uneori plin de inconștiență . . 

In aceste împrejurări, toți oamenii politici şi toate partidele care 
au un simţământ patriotic la baza lor- de câte ori iau contractul cu 
Basarabia o fac cu multă îngrijire potolită, și mai ales cu acel îndemn 
de curată dragoste frăţească, care tinde să transforme ori-ce manifestare 
obștească din provinciile alipite într'un prilej de consolidare națională. 
Partidul poporului ma pierdut din vedere această supremă îndrumare 
a necesităților noastre de stat. Cetiţi discursul generalului Averescu, şi 
veți înțelege cât de onestă şi cât de românească a fost atitudinea lui. 
In acest furnicar de patimi, fostul preşedinte de Consiliu a venit cu 
concepţia de ordine şi cu ideia națională. Din păcate, adversarii 
mau adoptat reţeta, și ca de obicei au căutat să sbiciuiască in- 
stinctele rele ale mulțimii căreia se adresau. O agitaţie violentă 
şi fără scrupul i-a întovărăşit în tot drumul lor. Arsenalul obiş- 
nuit al demagogiei electorale a fost pus la contribuţie cu inima 
uşoară. Toată campania a mers pe spinarea ţării românești, care a fost 
stropită cu noroi. Țara s'a înjurat necontenit cu toate rosturile ei, şi 
bieţii plugari moldoveni, bântuiţi de analfabetism şi de secetă, au fost 
indoctrinați în această religie a urii. In fruntea 'propagandiștilor de 
acest gen era însuşi candidatul, care-şi zice Nicolae Nicolaevici Ale- 
xandri, şi de pe partea căruia tot neamul românesc s'ar putea da la fund 
mâine, fără pic de supărare. Vocabularul bolşevic a fost întrebuințat 
în dragă voie, făcând să tâlfăie într'o învolburare mistică mirajul pa- 
radisului de dincolo de Tiraspol. In această deslănţuire de tendințe 
incoherente, fruntașii ţărănişti din vechiul Regat mau avut nici un rol 
ponderztor. Cămaşa dlui M:halache ma fluturat aici ca un simbol al 
rasei, ci ca un drapel care chiamă la revoltă. S'a dat lupta, deci, între 
ideia noastră de stat şi anarhia fără ţinte precise. Cu deosebire s'au 
accentuat nctele subversive prin alipirea demonstrativă a ruşilor de 
orice categorie la tabăra acestui domn Nicolae Nicolaevici, omul de- 
votat lor. Ce să mai zicem de evreii mai vechi și mai noi, repeziți pe 
patrimoniul lui Ștefan cel Mare? Ei constituie argumentul determinant 
al acestei victorii țărăniste, fiindcă cele câteva mii de voturi ale lor, 
date în bloc lui Nicolaevici, au fost sdrobitoare. Cine vrea să facă 
psihologia acestor voturi și să analizeze pricinile ridicării unanime a 
evreilor din Chişinău în favoarea partidului țărănist, dacă e om deş- 
tept va înţelege multe. intre altele, îşi va da seama, probabil, şi de ce 
sughiță de amor daii Blumenberg- Fagure, democrații, care astăzi în- 
groapă pe generalul Averescu şi se cuibăresc în barba diui N. Iorga. 

In astfel de condiţii, cine se mai miră de biruinţă, și cine sar 
mira peste tot, dacă aceşti electori cu tragere de inimă pentru ţară 
Sar fi pomenit cu oiștea întoarsă spre Leningrad? Dacă e să ne 
exprimăm vre-o nedumerire, atunci întrebarea: se pune: cum au putut 
aproape cinci mii de țărani moldoveni să se sustragă agitațiilor di- 
structive și urmând un apel la ordine să ne insoire credința, că însă- 
nătoşarea definitivă a sufletului basarabean e numai chestiune də timp ? 

In ori-ce caz, ce sa petrecut la Chişinău e dincolo de raza nor- 
mală a politicei românești. A vorbi, deci, cu o:azia acestai alegeri, de-o 
indicație pentru rest, a descifra din voturile exprimate acum peste Prut 
voința țării, e de sigur o pură aberaţie. 

Dacă este totuși o problemă, ce se ridică mai mult ca ori-când 
tocma. pe urma acestei victorii, e cea a Basarabiei, care trebuie scoasă 
cât mai de grabă din besna obscurantismului rusesc şi reintegrată 
în rasă... 

E o chestiune în fața căreia barierele de partide. dispar, şi noi 
toți nu ne mai împărțim decât în două mari categorii: Români buni 
și Români răi... 

OCTAVIAN GOGA 

PENTRU SUFLET 


Întrun locaş de părăsită rugăciune, 
Cu bolțile încovoiate coaste, 

O candelă în chip de inimă săpată... 
Și din altar, cuvântul se 'nălța: 


Mărire ţie, blândă şi 'nțeleaptă, 

Cu părul tău de soare mătăsos, 

Cu ochii de senină străvezire, 

Cum numai cerul primăvwgrii poate ji; 


Și mâini în care alintată sărutarea 
Își caută un cuib al mângăierii reci. 


Icoană albă îmbrăcată în argintul suferinţei, 
Tu veghie dorului şi floare a dorinţei 
Fi veşnic preamărită întru toate, 
Că lacrima din raza genelor aprinde 
Întreg negrul locaş de rugăciune 
În care inima tăcut se stinge. 

ADRIAN MANIU 

AM SEMĂNAT 


Am aruncat sămânţa eri pe câmp, 

Pe brazdele jilave şi săine, 

Și soarele, domol, curgea pe mine, 
Pe trupul meu cu svâcnet în răstâmp, 


Cu svâcnetul ce mi-l dădea din plin 
Puterea mea sorbită din ogoare, 
Când brațul meu învăluit de soare 
Se precurma sub mâneca de in. 


Svârleam sămânța'n larg, ca pe-un soroc 
Ce-l port în mâini și | las la întâmplare, 
in brazdele burate de răcoare, 
Răsfrânte-adânc în ochi-mi cu noroc, 


Și pumnul meu părea un fruct prea-copt 
Cen miez de zi plesnește de căldură, 

Si din ghioci, belșugul greu i-l fură 
Răsujletul ogorului răscopt. 


În fluiere și armuri eu simțearn 

Rudirea mea cu câmpul şi pământul, 

Și fruntea blând mi-o ridicam, ca vântul 
Să treacă peste ea, ca peste-un ram. 


Și-un vuet surd de glasuri s'a răsfrânt 
` În pieptul meu vânjos sbucnit afară, 
Si-un cântec nou străbunii mei cântară 
În trupul meu, de suflet şi pământ... 


Si-am aruncat sămânța- aşa, pe câmp, 
Pe brazdele jilave și săine, _ 

Și soarele, domol, curgea pe mine, 
Pe viața mea cu svâcnet în răstâmp. 


D. CIUREZU 


855 
© BCUCluj 





Libertate și răspundere 


— in aşteptarea unei legi ai presei — 


D. Albert Honigman dela Lupta are iar un motiv să fie foarte 
supărat pe d. Mussolini. Prin urmare, o nouă avalanșe de atacuri per- 
sonale se va abate peste capul bietului dictztor al Italiei, atât de ur- 
gisit de presa dela. Bucureşti. Va sări în ajutor, firește, şi d. C Costa- 
Foru dela „Liga drepturilor omulu“, — cea mai inexistentă asociație 
din câte sau improvizat vreodată pe Continent, — și, într'o dulce 
armonie democratică, toata rotativele de pe strada Sărindar vor sbârnâi 
pe seama libertăţii scrisului, încă odată ameninţată. 

Ce sa întâmplat? 

Aţi citit şt.rea laconică, publicate în gazete. D. Mussolini a sus- 
pendat apariţia ziarului Corriere della Sera din Milan, din pricina 
unor violente și repetate atacuri împotriva guvernului fascist. E, fără 
îndoială, o măsură aspră, der care priveşte exclusiv politica internă a Ita- 
liei, şi pe care zadarnic am aplaudat-o sau am înfiera-o noi de pe 
malurile, destul de rău întreținute, ale Dâmbov.ţei. Dnii Costa- Foru şi 
Honigman se pot ridica oricârd se vorbească în numele civilizaţiei 
jignite, pentrucă deprinderea de a da Europei lecţii de bună creştere 
a devenit la dumnealor un vechi şi înrădăcinat viţiu, de care nu cre- 
dem că vor scăpa uşor. Noi, însă, ne vom feri să tragem concluzii 
pripite dintrun fapt, care potrivit celor mai elementare noțiuni de psi- 
hologie colectivă, ware să fie priceput niciodată decât în cadrul său 
anumit de timp şi spațiu. Mișcarea fascistă, — sa spus de atâtea ori 
la această revistă, — e o emanațţie specifică a patriei lui Garibaldi, 
răsărită ca din pământ în momentul când deslănţuirea ei era necesară, 
Şi a o aprecia cu altă măsură decât aceea a sufletului italian de astăzi 
însemnează a pierde vremea de geaba. 

Nici suspendarea ziarului Corriere della Sera nu trebuie privită 
altfel, decât subt unghiul acestor realități ale unor stări excepționale. 
Să îţi încredințaţi, deci, că emoția dlui Albert Honigman n'a găsit un 
răsunet prea mare la Roma, și că protestul dlui C. Costa-Foru n'a 
zdruncinat prea mult situeția-politică a Italiei D. Mussolini nare să dea 
socoteală, pentru actele sale de guvernământ, decât naţiunei sale, şi 
aceasta, după cât ştim, nu la concediat încă... 

Comentariile sar putea opri aici. Dar, potrivit cunoscutului lor 
obicei, umanitariștii noştri cu pistrui nu ţipă atât de dragul confraţilor 
dela Milan, stânjeniţi în liberul exerciţiu al funcțiunei lor de publicişti, 
cât de teamă ca nu cumva aceste gesturi brutale să fie împământenite 
şi în România. (D. Honigman ştie, din experiență proprie, că împă- 
mântenirile la noi merg destul de repede...) Inchipuiţi-vă, ce nenoro- 
cire ar fi, dacă s'ar aplica şi la Bucureşti asemenea măsuri ! Căci, să nu 
uitaţi, Corriere della Sera, care a fost tratată cu atâta cruzime, e gazeta 
la care colaborează regele reporterilor d. Barzini, pe când Adevărul 
nu are în serviciul său decât pe d. Nedelea Nadler; Corriere della Sera 
e scrisă numai de italieni, pe când la Adevărul trebuie să cauţi ro- 
mânii cu lumânarea. Daci, dacă Corriere della Sera a putut să îi suspen- 
dat în Italia, care e, orice sar zice ua stat occidental, cam bănuiţi ce 
soartă ar avea, în balcanica Românie, Adevărul... 

Astfel stând lucrurile, de pe meterezele. lor de hârtie maculatură 
paznicii tiparului zilnic dau alarma. E o atitudine cum nu se poate mai 
imprudentă, căci, ori de câte ori vine vorba despre libertatea scrisului, 
se găseşte cineva, — de pildă noi, — care să pomenească și despre 
răspunderea lui. Sunt cele două braţe ale unei cumpăne, pe care, să ni 
se ierte expresia, morevurile noastre publice au cam răsturnat-o cu 
susul în jos. Da câtă libertate se bucură scrisul în România, puteți să 
judecaţi după tonul aşa numitei prese independente dela noi, care, cu o 
frenezie proprie rasei, cultivă minciuna, calomnia și înjurătura, fără să 
îi primit până acum măcar o blândă și amicală admonestare cetățe- 
nească. Cazul dlui lacob Rosenthal n'a fost decât o scânteie de violență 
întro besnă de îngăduinţă. 

Intradevăr, pe cine să chemi la răspundere? Căci vrei să te răfuiești 
în faţa justiţiei, să presupunem, cu autorul unui articol din Adevărul, 
articol prin care cinstea dumitale a fost lovită. Primul gest, se înţelege, 
e să cercetezi: cine a scris infamia? Te uiţi ia iscălitură. Şi dai peste 
porecla, foarte onorabilă, a cine ştie cărui voivod muntean, decedat 
acum trei veacuri. Orice s'ar zice, e cam greu să faci proces de presă 
lui Petru Cercel, rătăcitorul frate al viteazului Mihai-Voevod !... Te uiţi 
atunci pe frontispiciul gazetei, cu intenția vădită de a lua de guler pe 
stăpân. Pe cine? Adevărul poartă în frunte două nume. Unul e al fon- 
datorului A. V. Beldiman, care a răposat la 1897. Celălait e al dlui 
C. Mille, care și-a mutat de mult călimările peste drum. Te întrebi, încă 
odată, ce să faci? Intr'un târziu, un prieten binevoitor iți atrage atenția, 
că girantul responsabil al foaiei e tipărit la sfârșitul paginei din urmă, 
în cel mai discret colț. IE chiamă Dumitru Vasilescu, şi e om de serviciu 
în tipogr:fie. In schimbul unui mic salariu lunar, ela luat asupra lui 
obligația de a intra la puşcărie, dacă se întâmplă cazul, pentru articolele 
iscălite de. Petru Cercel, rătăcitorul frate al viteazului Mihai- Voevod... 

lată pentruce, ori de câte ori avem prilejul, regretăm că n'avem 
încă o lege a presei, care să pună libertăţii frâna necesară a răs- 
punderii. Libert:tea fără răspundere? Ce definiție mai clară se poate 
da anarhiei? Şi, decât anarhia, mărturisim fără ezitare, preferăm 
brutalitatea diw Mussolini! ALEXANDRU HODOŞ 


587 i 
© BCUCIuj 





Ficţiunea parlamentară 


După ce, vreme de aproape trei secole, panaceul parlamentaris - 
mului a intoxicat organismele politice ale civilizaţiunilor ariene, până 
a le împinge gârbove şi anemice pe pragul sublimei şi sălbaticei anar- 
hii, o reacțiune neașteptată şi salutară a intervenit în ultimii ani, 
atât în tratamentul medicilor, Cari au început să aibă îndoieli asupra 
eficacității remediului lor, cât mai ales în bunul simţ al bolnavilor, cari 
au refuzat să mai înghiță la orele fixate hapurile miraculoase. Reac- 
țiunea aceasta a fost în bună parte provocată de cumplita sângerare a 
popoarelor arice prin războiul mondial. Dovedirea pericolului ficțiune; 
parlamentare pentru existența societăței este poate cea mai glorioasă 
cucerire a ultimului războiu. 

„__ Realitatea crudă a războiului a ilustrat cu dureroase şi impresio- 
nante sanguine: 

a) Neprevederea criminală a Parlamentelor în perioada antebelică, 
perioadă în care Parlamentele diferitelor țări nu numai că nu au luat 
măsurile necesare, fie pentru a pregăti, fie pentru a împiedica războiul, 
dar au neglijat conştient posibilitatea unui conflict mondial, de dragul 
discuţilor inutile, intereselor personale şi luptelor mărunte de partid. 
Mult, puținul, care 'rău sau bine s'a făcut în această direcţie, a fost 
opera exclusivă a puterei executive, săvârșită de cele mai multe ori 
prin ocolirea Parlamentelor sau împotriva lor. 

b) Imutilitatea Parlamentelor în timpul războiului, când de voie 
sau de nevoie, prin forme constituționale ca la noi, sau subt amenin- 
țarea Curţilor marțiale ca în Franța sau în Germania, aceşti repre- 
zentanţi supremi şi deținători suverani ai voinţei, populare au trebuit 
să abdice drepturile lor sacrosante puterei executive. In această peri- 
oadă, activitatea Parlamentelor se reduce pretutindeni la simpla înre- 
gistrare a actelor de guvernământ şi la vizitarea festivă a cartierelor 


*) Redacția Țării Noastre nu împărtășește întru totul părerile exprimate 


în acest articol. Credem şi roi, că parlamentarismu! trece printr'o criză reală. 
Principiul insă, suntem convinşi că mai poate fi salvat. 

generale cele mai depărtate de front; ele își recapătă importanța 
lor nocivă numai la acele state, cari pe punctul de a fi învinse se 
sfiesc să mai exercite dictatura integrală. Rezultatul este transformarea 
înfrângerei probabile întro catastrofă definitivă şi adăogarea dezastrului 
intern prăbușşirei externe. 

c) Activitatea haotică a Parlamentelor în perioada postbelică, 
când în locul operei pozitive de reconstituire morală și materială, la 
care cu drept cuvânt se așteptau popoarele mult încercate, Parlamen- 
tele au oferit spectacolul dureros al aceluiaș tradițional sbuciurm steril, 
frământat din patimă meschină, din interes personal, din mărunte uri 
de .partid, și din verbiaj sonor. 

De altminterea nici nu putea fi altfei! Parlamentarismul este în 
esenţa lui însuşi o ficţune, o bulă de săpun strălucitoare, menită să 
orbească aspiraţiile, să înşele interesele, să ameţească revoltele cate- 
goriilor sociale care ocupă un loc inferior în procesul de producţie; 
este un vestmânt de podoabă mincinoasă, aruncat şiret împrejurul tru- 
pului vânios,al dictaturei; este singura concesiune făcută de dragul 
formei de către noua democraţie victorioasă acelor numeroase stra- 
turi sociale, care au ajutat-o să-și realizeze revoluța sa proprie, dărâ- 
"mând vechza democrație şi întronâad elementele necesare formei sale 
de producţie. 

Parlamentarismul modern a fost inaugurat de Olivier Crom- 
weli în Anglia și de Revoluţia dela 1789 în Franţa. Originea sa este 
burghezo-capiralistă, şi genealogiile care vor să-i stabilească filiatura 
fie cu senatul roman, fie cu areopagul grec, fie cu .„concilia plebis“ 
din antichitate, fie cu corpurile colective din evul-mediu, sunt tot atât 
de fantastice ca arborii atâtor neamuri de boeri români, cari vor să se 
înalțe nu numai în cerul de purpură a imperiului bizantin, dar în 
albastru senin al brovenţei tranceze şi în negurile cenușii ale Ţărilor 
de Nord Esenţa parlamentarismului este să fie reprezentativ, adică, 
ca o sumă de indivizi, aleși prin procedeuri mai mult sau mai puțin 
complicate, să reprezinte voința colectivă a tuturor membrilor unei 
societăți, astfel ca ultimul mădular al unui corp social să ia parte 
hotărâtoare la conducerea efectivă a statului. Ori, nici odată, nici se- 
natul roman, nici areopagul grec, nici corpurile colective ale evului 
mediu nu au îndrăsnit să legitimeze existența lor printr'o atât de ci- 
nică sfruntare a realităței; iar întrucât priveşte „concilia plebis“, ele 
erau un mijloc de guvernare directă a poporului ca și plebiscitul. 

Marg'nile restrânse ale acestui articol ne împiedică să reîncepem 
discuţia sterilă a tuturor argumentelor care s'au adus în sprijinul siste- 
mului parlamentar. Pentru noi, sistemul parlamentar a fost inventat și 
păstrat de întemeietorii formei de producțiune burgh=zo-capitalistă 
din două motive. 

1. Pentru a epune regimului absolutist al damocraţiei latifundiare 
o lozincă menită să grupeze împrejurul ei toate categorile sociale prin 
mirajul autodeterminărei. 

2. Pentru a împărţi răspunderea guvernărei lor — să nu uităm 
că reprezentanții formei de producțiune burghezo-capitalistă erau 

negustori şi industriaşi calculaţi, timizi şi şireți — cu toate celelalte 
categorii de producători, pentru ca fie care act de al burghezimei- 
capitaliste să fie un act solemn al națiunei întregi. 

Primele instituții parlamentare au găsit de alt fel în dictatura 
familiei Cromvell în Anglia și în dictatura Comitetului Statului Public 
în Franţa corective cu atât mai puternice, cu cât prescripţii multiple 
restrângeau și numărul eligibililor și numărul electorilor. Parlamentele 
acestea erau adevărate emaaațiuni ale puterii ex:cutive, cu care se 
identificau de cele mai multe ori. Pe măsură însă, ce forma de pro- 
ducție burghezo-capitalistă câștiga în întindere şi în profunzime, ea 
îngloba nu numai straturi din ce în ce mai largi ale societăţii în 
agrenajul procesului ei economic, schimbând astfel omogenitatea struc- 
turei primitive, dar deslănțuia prin concurență, care este unul din 
atributele sale caracteristice, coliziuni între interesele secundare ale 
diferiților ei membri. Un mijloc comod pentru a spăla în familie 
rufele acestor certuri fratricide, fără a deranja exerciţiul însuş al 
dictaturei, era Parlamentul. De aci acea perioadă de gâlceavă glorioasă, 
care se întinde ca un neintrerupt şnur roşu de-alungul activităţii 
parlamentare a sec. al XIX-a, gâlceavă la sgomotul priet:nos al căreia 
burghezimea-capitalistă a dictat precum a voit... O bună bucată de 
vreme cel puțin. 

A dictat burghezimea-capitalistă atâta timp, cât ea însăşi nu a 
luat în serios Parlamentul, In momentul însă, când subt influența dife- 
ritelor crize economice situațiunea sa materială a suferit pierderi, când 
necazurile ei financiare au întărit pofta de putere a celorlalte clase 
producătoare, şi când subt influența acestor două cauze doctrinarii 
dulcegăriei politice au acordat pe lira divină a „naţiunii“ coardele 
eoliene ale parlamentarismului şi au intonat imnul sacru al fraterni= 
tății, legalităţii şi libertăţii umane, în momentul acesta, sistemul 
parlamentar a devenit ó putere distructivă în stat, un pivot puternic 
al anarhiei, şi dintro simplă și modesta ficțiune, o nălucă grozavă, 
setoasă de jaf, de foc şi de sânge. 

Retro, Satana ! Dela extrema dreaptă ca şi dela extrema stângă, 
din Italia lui Benito Mussolini ca și din Rusia lui Ulianov Lenin 
răsună acelaş strigăt de alarmă, smuls din gâtlejul omenirei bolnave 
de hapurile miraculoase ale kerenskilor de toate neamurile. Anii de 
glorie ai vorbăriei, ai gesturilor teatrale, ai atitudiniilor eroice au trecut! 
Omenirea are nevoie de ordine, de muncă, de autoritate; o spun nu 
numai acei chemaţi să ordone, dar — şi aceasta este dovada perem- 
ptorie — o reclamă acei cărora trebueşte să li se poruncească. 


N. LUPU-KOSTAK, 


g 

Propaganda împotriva României 


— Duşmanii ţărei noastre la lucru — 


De câteva luni încoace mai cu seamă, dușmanii din afară ai 
ţării, serviţi cu lipicioasă râvnă de prelunga cchortă a ligh:oanelor 
care au poposit înlăuntru pe spinarea ei, lucrează. 

intunecata acțiune a acestor jivine mărunte, aderente și nume- 
roase, se compune din două părţi: una subterană şi una la suprafaţă. 
Rosătura dedesupt, cu încâlcite ramificații internaționale, pune în miș- 
- care aceste multiple elemente de. scârboasă zoologie, pe miriadele de 
picioare ale calomniei peif:de şi ale ponegrirei criminal sistematizate. 

R zultanta acestei acțiuni este isbucnirea la suprafață a unor 
acuzaţiuni obraznice și miocinoase, atât de abil aranjate, încât din 
timp în timp înregistrăm cu durere şi revoltă complicitatea unor nume 
străine mari şi câteodată scumpe nouă. 

E de prisos să facem aci negrul pomelnic al ultimelor luni. 

Faptele sunt pe deplin cunoscute. ` 

Se cunosc d fzrit-le volume ale tuturor f.Idermannilor şi sternilor, 
lipite astă iarnă şi astă primăvară, cu impertinente pretenții de „sta- 
tistică“ şi de „probleme minoritare“, în vitrina librăriilor pariziene. 
Tot atât de bine sunt cunoscute diferitele piângeri clandestine, sosite 
la Liga Națiunilor, despre care. de curând, ministrul nostru la Berna 
a facut interesante declaraţii. Este cunoscută gâlăgioasa satisfacție, cu 
care anumita noastră presă a sprijinit, pe dedesupt sau fățiș, aceste 
lovituri piezişe, pe care duşnanii noștri ni le aplică, fără să scape 
nici un prilej, cu mare măestrie. 

Dar, uitima oră ne aduce un fapt uimitor, a cărei nerușinare nu 
are precedent îf acțiunea de defăimare îvtreprinsă împotriva noastră. 
In străinătate s'a răspândit un „apel“, semnat de peste treizeci de în- 
telectuali între cari: Blasco loanez, Romain Rolland şi Uoton Sinclair. 

Apelul, bazat pe date din 7ărânismul, Facla, şi alte isvoare care 
pornesc de pe acelaşi pisc roșu, protesteazi împotriva României, tra- 
tând-o ca pe un tâthar şi uzigaş de drumul mare, strangulatoare a 

populației din Basarabia, şi cere eliberarea „nenorociţilor“, pe care îi 
ținem în beciuiri pentru a-i ucide „fără judecată“! Şi mai cere drept 
de autodeterminare în Basarabia, în fața „opiniei publice europene“. 

Autodeterminare pentru 2.200.000 de "români din 2.600.000, popu- 
„ laţie totală a Basarabiei. 

Noi, ucigașii și schingiuitorii „nenorociţilor“ agenți ai Moscovei, 
mieii blânzi, suavii “idealişti, cari ne-au dat atentatul dela Senat, ne-au- 
asvârlit depozite de muniții şi trenuri în aer! 

Toate acestea, semnate de Blasco Ibanez, ale cărui romane tine- 
retul uostru le ştie pe de rost, şi de Romain Rolland, patronul gola- 
nului vagabond Panait Istrati, al cărui geniu ma vroit să-l recu- 
noască țara ! 

„Că spun străinii din afară, că dreg străinii din afară, treaba lor 
şi rostul lor, dar pentruca lucrurile să îi ajuns până aci, câtă otravă 
trebuie să fi exportat străinii din lduntru, cu câtă artă putredă trebuie 
să fi măsluit infamiile acestea consorțiul de păduchi şi lipitori, care 
consumă nesupărat sângele generos al acestei biete ţări! * 

Pentruca un Ibanez sau un profesor dela Universitatea din Praga 
să fi putut semna minciuni de acest calibru, cerând drept de auto- 
determinare pentru o provincie care a fost și este românească, zelul 
tuturor costaforilor trebuie să fi întrecut pe acela al Moscovei şi al 

„Ungurilor care se deşteaptă“. 

Nu mai e un fapt, care poate fi privit dreptun simplu motiv de 
harță rotativească. Se joacă o scenă de act al treilea pentru ţară. 

Deci, pentru cohorta rău' mirositoare a păduchiior şi a lipitorilor, 
care ospătează liniştit în acest ţinut blagoslovit de Domnul, am avea 
o vorbă: coarda e cam întinsă, şi s'ar putea să vină mai curând de- 
cât sar crede tulumba cu praf de insecte şi măturoiul care rade scurt 
terenul de musafirii lipicioşi. 

| V. RUSSU-ȘIRIANU 

Continuitatea psihologică 


Infiriparea vieţii de stat româneşti în Ardeal a pornit acum şapte 
ani subt semnul confinuității de drept. Aceasta a fost osia priucipială a 
guvernării Consiliului dirigent, iar mai târziu a ajuns un motiv-pentru 
întârzierea unificării Ardealului cu vechiul Regat. 

Deşi această noţiunea fost ridicată de un partid politic la rangul 
unui principiu de guvernământ, totuș nimeni nu şi-a luat osteneala să o 
definească mai de aproape; nu au făcut acest lucru nici cercurile oficiale 
de pe atunci, și nici opinia publică nu sa ridicat până la gradul de 
exigență de a cere acest lucru. Opinia publică s'a mulţumit cu pro- 
grame și devize nebuloase, și aşa va fi până când nu se va fi desvoltat 
un spirit critic, care să ia subt o riguroasă și conştientă cercetare 
întreaga noastră viață publică. Dar, aceasta nu ne împiedică, ca măcar 
în mod izolat să încercăm a lămuri o noţiune imprecisă. i 

Continuitatea de drept, care a însoţit, şi mai încurcă şi azi viața 
publică ardeleană, nu era permis să meargă mai departe de asi- 
gurarea avutului cetățenilor şi de buna funcţionare a instituțiunilor de 
stat. In ce priveşte pe cea dintâi, suntem cu toţii de acord. Câtă vreme 
suntem aderenţi ai actualului regim social, această chestiune este 
scoasă din orice discuţie. 

Partea care merită să fie discutată este aceea referitoare la viața 
publică, care nu numai că nu întruneşte unanimitatea sufragiilor 
cetățenești din această parte a ţării, dar ea ne va desbina tot mai 
mult. Graţie unui complex întreg de motive, diriguitorii iniţiali ai 
Ardealului au extins interpretarea teoriei continuității de drept în 
sensul, că vechile instituțiuni de stat nu trebuiesc numai păstrate, ci 
fortificate. Acest fel de a vedea a stârnit, fireşte, o reacțiune dârză din 
partea adversarilor acestei teorii, împrejurare care a accelerat procesul 
de unificare. De bine, de rău, aceasta este aproape terminat acum. Ajunși 
în acest stadiu de evoluţie, firesc ar fi ca preocupările noastre să se 

â xeze pe această nouă bază: să studiem avantagiile sau relele siste- 
mului existent, desbrăcați de orice prejudecăţi ale trecutului. Dar nu 
se întâmplă aşa. Organizația uoastră de stat nu este reflectată în 
oglinda vieţi reale ardelene, ci în aceea a legiuirii maghiare. Dacă 
noile priucipii adoptate nu cadrează cu concepția exprimată de legiui- 
torul maghiar, atunci întreg sistemul este detestat, Urmărind această 
mentalitate rămâi cu impresia, că întradevăr mai sunt numeroşi ro- 
mânii cari cred, că legiuirea maghiară ar fi ocrotit cu sinceritate 
“vreodată interesele românismului, de vreme ce nu admit schimbarea 
sau modificarea ei. Credinţă naivă, dacă e sinceră, și ceva mai gravă 
dacă este conştientă, căci ştiut este, că începând cu calificarea anumitor 
delicte şi până le legea administrativă, toate paragrafele acestei vaste 
legiuiri tindeau la exterminarea noastră. Să ne amintim numai de 
modul cum au fost constituite adunările judeţene în regiunile unde 
elementul unguresc era ca şi inexistent, ca să ne putem da seama de 
gradul de rătăcire al unor juriști ardeleni, cari tot mai stăruesc să se 
conserve legile şi instituțiunile unei lumi apuse. Faptul, că această 
teorie există întradevăr, denotă o stare de spirit care depășește limitele - 
continuității de drept; ea izvorește dintro dispoziţie intelectuală și 
sufletească profund îngrijitoare, din continuitatea psihologică cu aceea 
ce a fost şi nu mai trebuie să fie. Acesta ni se parea fi diagnosticul 
adevărat al luptei sterile ce o duce o bună parte a Ardealului împo- 
triva oricărei idei sau concepţii care nu-şi găsesc originea în legea 
pozitivă a fostului regim unguresc. 

Făcând această constatare, trebuie să ne gândim serios și la 
'remediile ce se impun. Noi credem, că două sunt mijloacele potrivite 
pentru a pune capăt păgubitoarei continuităţi psihologice de care am 
vorbit: pe deoparte unificarea culturală, cât mai grabnică și mai com- 
plectă, pe de alta studierea directă și temeinică a evoluţiei sociale na- 
ionale ardelene, pătrunzând până în cele mai mici amănunte structura 
lui actuală. 

Dar unificarea culturală poate elibera de subt puterea mentalității 
“streine numai generațiile mai tinere, nu şi pe cele formate. Or, inte- 
resul suprem naţional este să le descătușăm în fapte şi pe acestea 
«din urmă. Pe ce cale însă ?... Prin studiu. Să desvălim fiecare colţ 
.al apusei legiuiri maghiare, deschizând ochii fiecărui român de bună- 
“credință asupra modului cum a fost oprit în loc progresul unui 
popor dotat cu cele mai apreciabile însușiri. Făcând lumină complectă 
„asupra trecutului şi arătând rezultatul final pe care acesta ni l-a transmis, 
‘nu credem să se mai găsească cineva, care să pretindă cu ailere de 
“seriozitate de a ferici Ardealul cu demodata, antidemocratica și anti- 
“româneasca legiuire maghiară. Deodată cu aceasta va dispare și conti- 
nu'tatea psihologică de astăzi, şi cu ea, nădăjdnim, Ardealul va putea 
Juva contactul cu civilizaţia Apusului pe alte căi decât acele cunoscute 


până acum. 
A P. NEMOIANU 

Lacrimile lelei Pătruţa 


Când mă roade amărăciunea şi urâtul, închid ochii, oftez, şi — 
mă gândesc la lelea Pătruța. Când, după vre-o două minute îi deschid 
iar, de pe firmamentul vieţii mele dispare ori-ce nor și se iveşte soarele. 

Avea alt nume, dar copiii mei îi ziceau „lele Pătruţă“. Numele 
acesta i l-au dat într'o zi de toamnă, la trei săptămâni după-ce m'am 
aşezat în Valea-lată. După ei, încetul cu încetul, s'a obișnuit tot satul 
să-i zică aşa. 

Mă rodea atunci amărăciunea şi urâtul. Afară era ploaie şi frig 
prevestitor de ninsoare. Ca să alung plictiseala, citeam o schiță de 
Mark-Twain, iar preoteasa cosea o cămaşă. Copiii se încălziau la foc. 
Odată, cam pe la mijlocul schiţei, îmi aşezai cartea pe genunchi 
şi aruncai preotesei o căutătură duioasă. Aruncă şi ea cămaşa la o 
parie, mă privi, — nu cu prea multă duioşie, — şi însoțindu=și cu- 
vintele cu un zâmbet amar îmi zise: 

— Cine te-a pus să ne aduci în satul ăsta? 

Să nu credeţi, că i-am dat vre-un răspuns. Ar fi devenit dintr'o 
dată atât de vorbăreaţă, încât ar fi stricat tot efectul schiţei lui Twain. 

Dar, nici ma fost nevoie. Tocmai în momentul, când îmi arunca 
nişte fulgere din drăgălaşii ei ochi, se deschise ușa şi îşi făcu intrarea 
lelea Pătruţa, o bătrână gârbovită, ca de şaptezeci de ani, -îmbrăcată 
în suman cenuşiu și cu năframă cenușie pe cap. í 

— Vine iarna, gândiam, simțind o răcoare prin spate, iar ea îşi 
aşeză cârja după uşă, apoi veni de-a dreptul la mine şi oblindu-se, 
îmi zise: 

— Să te custe Dumnezeu cu sănătate, domnule părinte. Dum- 
nezeu te-a adus în satul nostru... 

— Să-ţi dea Dumnezeu bine, lele, i-am răspuns închizând cartea 
şi privindu-o ţintă în ochi. 

Ah, ochii aceia! Unul era orb, acoperit în întregime cu albeaţă, 
iar celalalt rece, ca de mort. Şi mă măsura cu el din creştet 
până în tălpi. . 

— Ştii, noi suntem vecini, — îmi mai zise sărutându-mi mâna. 

In satele dela munte casele sunt rare și astfel îmi era într'a 
devăr vecină. Casa parohială era la poalele unui deal stâncos, iar 
casa ei se găsia în vârful dealului. 

O măsurai şi eu, tot din creştet până în tălpi, răspunzându-i: 

— Cred, că vom fi vecini buni. - 

— Să dea Dumnezeu. 

Apoi, fâcu un semn de plecăciune, se îndreptă către preoteasa, 
şi îi zise şi ei: 

— Să te custe Dumnezeu cu bună sănătate! 

Işi desfăcu sumanul, şi înfundându-și mâna în sân scoase unul 
câte unul vre-o cinci-sprezece ouă și le așeză pe masă în faţa preo- 
tesei, bolborosind : . 

— Ştii, doamnă, nam putut veni până acum, că am fost beteagă. 
Eu am dus-o bine cu toate preotesele, și aş vrea să avem cunoștiință 
bună şi la olaltă. 

Preoteasa privea buimăcită ouăle, gândindu se ce să-i răspundă. 
Dar, fără să aştepte vre-un răspuns ea o luă către cuptor, la copii. 

— Şi vouă va adus mama ceva, — le zise, mângăindu- i. Din 
poala ei se iviră în scurtă vreme bunătăţile : nuci, mere şi alune. In 
mai puţin de cinci minute se încheiă între ei prietenia cea mai 
sfântă; cel mai mic se şi așezase în poalele ei. 
ip  — Unde locuieşti? — o întrebă băiatul cal. mai mare, privindu-i 
cu milă ochiul cel cu albeaţă. 

— Aici numai, în vârful dealului. 

— Să ne duci şi pe noi acolo, — isbucniră toți trei de-odată. 

— Vă duc, guro, vă duc. 

— Să ne jucăm cu copiii dumitale, adăogă fetița, ronțâind un 
sâmbure de nucă. 

— Eu, guro, n'am copii. 

O tristeță adâncă se lăsă pe feţele copiar, toți trei. îşi plecară 
capul în pâmânt şi rămaseră gânditori 

— Dar ce ai? — reluă fetţi, privind o cu compătimire. 

— lac aşa, câteva găinuţe. 

— Câtuţe? — făcură acum toți trei, prinzându-o pe după cap. 

— Pătraţe, guro. 

— ŞI încă ce? 

— Câteva... căpruț:... 

— Câtuţe? 

— Pâtruţe .. 

— Şi încă ce? 

— Ši mt ruțe ! 
ži nucuțe? 

— Şi... 

— Şi alunuţe? 

— Si... 

- Dar bărbat, ai? o întrebă băiatul cel mic. 

— N'am, îi răspunse, mângăindu-i părul. Eu nfam pe nime, decât 
pe Dumnezeu şi pe voi, de-o fi să avem cunoștiință bună la olaltă.. 

— Şi pătruţe căpruţe... 

— Şi multuţe alunuţe , 

— Lele Pătruţă, — îi ziseră copiii, după-ce gătară merele şi 
nucile şi alunele, dumitale de ce nu ţi-a dat Dumnezeu bărbat? 

— Mi-a dat, guro, răspunse bătrâna scoțând un oftat ușor, dar, 
mi l-a înghițit baia. „şi pe el și pe Raveca mea... Şi le spuse 
scurta şi trista ei poveste. 

Ca toţi oamenii din Valea-lată, bărbatul ei a fost băieș la băile 
de piatră. Aveau şi o fetiţă, pe Raveca, frumoasă ca o zi de primăvară. 


Şi, — tocmai într'o zi de primăvară, — au plecatîmpreună la baie, cu 
merinde, Pe bărbat l-au găsit vesel. Dăduse de piatră bună, ușoară 
la cioplit. 


Se așezară toți trei sub o stâncă, şi nici n'apucară să desfacă 
merindea, când de-odată se auzi un huruit puternic sub pământ. Işi 
făcură toţi trei cruce, şi căutară să se ridice. Dar mau apucat să se 
mai ridice. Din stâncă Sau desfăcut câți-va bolovani uriaşi și sau 
prăbuşit peste ei... Lelea Pâtruţa a mai auzit un vaiet dureros al 
Ravecăi şi... atât. 

Când s'a trezit, era acasă, în pat, cu o cârpă udă pe ochi. D= sub 
cârpă vedea, dar numai cu ochiul stâng, două sicrie așezate în mij ocul' 
casei. Atunci a adormit din nov, şi când s'a trezit iarăși nu mai era 
nimeni, numai ea și păreții.. . Dar e mult, e mult de-atunci. 

In ochii copiilor se iviră lacrimi. O ascultau în tăcere religioasă, 
iar la urmă fetiţa o prinse de mână, și privindu-o în dreptul ochilor 
o întrebă: 

— Ai plâns mult, lele Patruţă? | 

— A plâns sufletul în mine, guro. Ochii... mau mai plâns, 
Când sa prăvălit stânca peste noi, s'a topit şi cel din urmă strop de 
lacrimi în ochii mei... Şi plânsul fără lacrimi e prea, e prea amar.. 
Vai, cum aș vrea să mai lăcrimez odată, și apoi să mor. 

Când sa depărtat, copiii au rămas nespus de trişti. Eu însă am 
simțit că piere amzrăciunea din sufletul meu și urâtul. lar nevastă-mea 
a uitat să mă mai îatrebe: de ce-am duso în satul acela?... 


% 
x x 


Trei ani de zile n'am văzut nici-o lacrimă în ochii lelei Pătruța. 
La înmormântări, când plângea tot satul, cu mic cu mare, lelea Pătruța 
îşi pironea ochiul asupra mulțimei şi ofta. Și totuși, simțeam, că- 
e mai adâncă durerea ei ca a altor oameni. 

In primăvara celui de-al doilea an, pe la Rusalii, copiii mei au 
coborât dealul tot plângând şi văitându-se. Ingălbenind, am ieşit în- 
naintea lor. Mă gândiam cu groază, că va fi murit lelea Pătruţa, şi maş 
fi voit să moară... Dar i-au murit cele patru găini. 

À urmat un consiliu familiar, la care am luat cuvântul toţi, pe 
rând, eu, preoteasa şi copiii. Ca un resultat al acestui consiliu, peste 
vre-un ceas copiii au urcat iarăşi dealul. Fetiţa ducea în brațe o găină, 
iar băieţii trei puicuţe. 

In toamna celui de-al treilea an i-au murit căpruţele, iarăşi toate 
de-odată. Copiii erau desnădăjduiți. Acum nu mai putea fi vorba de 
consiliu familiar. Eu n'am avut capre nici- “odată. Urcau dealul plângând 
şi îl coborau tot plângând. 

Intro zi m'am dus şi eu pe deal, ca săi aduc acasă. 

Mă aşteptam să găsesc pe copii plângând, iar pe lelea Pătruța 
privindu-i cu ochiul cel de mort şi oftând. Dar, am găsit-o cu ochiul piro- 
nit pe-o foaie albă de hârtie, ce o ținea în mână. Pe hârtie erau zugră- 
vite patru căpruțe, un desen simplu, grotesc. Le desenase fetița mea. 

Când am intrat, se îútoarse cu fața spre mine. Şi am văzut atunci.. 

o, Doamne! ochiul ei nu mai era mort. Genele ei erau scăldate în lacrimi. 

Copiii nu plângeau, ci o priveau în tăcere. Era o tăcere sfântă, religioasă. 

| — Vezi, lele Pătruţă, — i-am zis, emoţionat, la despărțire, cá ţi-a 
dat Dumnezeu lacrimi . | 

— Să-ţi custe Dumnezeu copiii cu sănătate, — îmi răspunse cu: 
aceeaş emoție, — că m'am stâmpărat şi eu odată! 

Apoi, apropiindu-se de urechea mea: 

„ — Să vii mâine, să mă spovedeşti. Simt, că nu mai am zile multe.. 

Pe buzele mele a încremenit întrebarea: 

— Câtuţe ? 

Ea m'a înţeles. 

— Pătruţe, — îmi şopti strângându-mi mâna cu putere. 

Nu-mi venia să mă despart de ea. Aş fi dorit să o pot contempla, 
multă vreme. Femeia cu ochii în lacrimi e frumoasă la orice vârstă.. 


$ x 
x k 


După patru zile, copiii mei urcară dealul, însoțiți de-un jalnic glas. 
de clopot. Câteva femei tocmai îmbrăcau cadavrul lelei Pătruța. 

işi vărsară şi copiii toate lacrimile . 

lar fetița se apropie de moartă, îi desfăcu cămaşa și între ir 
dureroase îi înfundă în sân hârtia cea albă, cu cele pătruțe căpruțe.. 


SEPTIMIU POPA. 

Adevăratul vinovat 


In scrisoarea sa către d. Octavian Goga, publicată întrunul din 
ultimele numere ale 7ărei Noastre, d. Andrei Corteanu recunoaşte, că 
nu directorul acestei reviste prin „atitudinea sa duşmănoasă“ față de 
conducătorii partidului național, şi în special față de ş:ful său d. 
luliu Maniu, împiedică unirea sufletească a Ardealului cu vechiul 
Regat. Distinsul publicist şi om politic stabileşte, că vina o poartă 
tocmai acei conducători ai partidului naţional, cari vor să-și păstreze 
nestânjeuiţi, pentru ei și pentru ailor, monopolul conducerei Ardealului, 
la a cărui autonomie jinduesc în secret. | 

Cu remarcabilul său simţ de analiză, d. Andrei Corteanu desvă- 
luește adevărata rană a dihoniei care ne desparte pe unii de alţii; 
Dănuim însă, că dacă d-sa nu a deschis cu desăvârşire rana, nu este 
fiindcă nu ar fi voit, sau nu a putut să o facă, ci ma: curând de 
teama lucrurilor urâte pe care le-ar vedea dedesupt. 

Răspunderea cade, întreagă, asupra dlui luliu Maniu şi a celor 
câțiva oameni de casă ai săi, cari conduc partidul naţional. Ştim cu 
toții, că atât fostul președinte al Consiliului dirigent cât și ciracii 
dsale sunt lipsiţi de experienţă politică; în s.himb, nu am putea spune, că 
le lipsește, — și în special dlui Maniu — spiritul practic. Suntem 
convinși, că până şi dsa sa încredințat acum pe deplin, că numai 
norocului îi datorează faptul de a fi fost uns șef al partidului naţional 
din Ardeal. Socotim, că a sfârşit prin a-și da seamă, că lipsa sa 
desăvârșită de talent și sărăcia sa de aptitudini conducătoare nu-i mai 
pot fi de ajuns astăzi, pentru a-şi menţine o situație de șef, căzută ca 
din cer, iar deficitul sau de energie, de hotărâre şi de virilitate, 
care a făcut posibil lanțul nesfârşit de oscilări, nu se mai poate ascunde, 
în împrejurările de azi, cu nimic. 

Ani de zile, d. Maniu a putut exercita la Budapesta profesiunea 
de deputat al românilor, graţie bursei cu care l-au susţinut capitlul 
Metropoliei, banca „Patria“ şi cancelaria sa advocaţială din Blaj, tot 
astfel cum exercită şi astăzi, — când viața este atât de scumpă şi 
agonisirea celor necesare traiului atât de grea, — fără vre-o muncă 

și avere, ca bursier supravieţuitor al răposatului Consiliu dirigent, 
profesiunea de semi-șef al partidului naţional. 

Dar vai! toate au în lumea aceasta un sfârşit, și d. Maniu împre- 
ună cu cei cari profită de situațiunea dsale, au început să o înțeleagă. 

Şi este, desigur, dureros pentru omul care în întreaga lui viață 
politică nu a produs decât nedumerire, confuzie şi disarmonie — afară 
de cele şase discursuri cunoscute până azi, — este afară din cale de 
dureros pentru omul care numai datorită unei femeeşti îndemânări — 
îndemânare care-i şi formează unicul merit — a ştiut să se menţină 
în fruntea partidului național, de a se vedea astizi pus față în față 
cu oamenii politici ai vechiului Regat şi cu valorile neîntinate — bă- 
trâne și tinere — ale partidului naţional. El trebuie să constate, în- 
tradevăr, că nu mai poate amăgi pe nimeni, și că nu-şi mai poate 
menţine situaţia uzurpată în politica Ardealului, pentru cel mai mare 
bine al său și alor săi. 

De aici sforțările neputincioase care şi-au găsit expresiunea lor 
desăvârşită în intrigi, în abilități găunoase şi in pertractări sterile, 
toate acestea în scopul strâmt de a întârzia cât se poate mai mult 
curățirea abcesului în care fermentează febra de neincredere, de dupli- 
citate şi de neînțelegere dintre Ardeal şi vechiul Regat, febră între- 
ținută cu bună știință de d. Maniu, şi necesară minciunei politice pe 
care o reprezintă. 

Soluţia ? 

Ca acei câțiva adevăraţi oameni sinceri, cari mai întârzie încă 
în partidul naţional, mai mult dintrun sentiment de pietate față de 
trecutul său, împreună cu tinerile valori ale partidului, care de mult 
nu mai cred în capacitățile şefului lor, că aibă curajul de a cere şi 
hotărârea de-a impune plecarea dlui Iuliu Maniu din fruntea și dela 
conducerea partidului național. 

Nimic nu ar mai sta în calea adevăratei uniri sufeteşti a Ardea- 
lul cu vechiul Regat, căci s'ar înlătura adevăratul autor al atentatului 
împotriva ei. 

" Ceilalţi? Băşici de săpun, strălucitoare o clipă... 


MOISE NICOARĂ 

Politica Sovietelor 


— Lamentabila situaţie internă a Rusiei. — Activitatea lui Trotzki. — Eșecurile: 
din Europa și succesele din Asia. — Orientarea politicei externe ruse. — 


Odată cu aşa zisa reintrare în grația Sovietelor a lui Trotzki,. 
politica Rusiei pare a fi căpatat noui impulsuri, 

Nu se poate vorbi de îmbunătățirea situației Sovietelor, căci ea 
este aceezș în interior, date fiind greutăţiile care au rămas şi ele ne- 
schimbate. Anul agricol pare a fi bun, și totuşi spiritele continuă a 
fi nemulțumite, iar veştile despre răscoale antibolşevice, — de astă- 
dată în nordul şi sudul Ukrainei şi în Caucaz, — străbat dincolo de 
hotarele Rusiei, cu toată cenzura care domneşte acolo. - 

Cei doi factori interni: țăranul şi lucrătorul, de cari Sovietele 
trebue să țină seamă, sunt nemulțumiți. Țăranul rus, împroprietărit, 
este refractar ideologiei Și binetacerilor comuniste, care nu-i spun ni- 
mic, şi pe care le respinge cu aceeaș hotărâre. Sovietele, totuşi, nu 
pierd speranța de a'l câştiga, şi de aceea misiunile comuniste la sate 
se înmulțesc în fiecare zi, academiile de propagandă rurala aruncă me- 
reu noui valuri de misionari ın satele rusești. 

Se vede însă, că speranţele acestea nu cântăresc prea mult, de 
oarece chiar preşedintele Sovietelor, Kalinin, a trebuit să recunoască 
mai deunăzi, că „în Rusia nu există comunism, că nu se poate vorbi 
încă decât de dictatura proletariatului, stadiul spre comunism care îi 
prepară terenul.“ Vechea teorie a capitalismului de stat, prin conce- 
siuni acordate comerţului şi industriei private, este prsclamată ca un 
sistem social nou-nouț, patentat dincolo de Nistru. 


In timpul acesta, lucrătorul, — unicul sprijin al Sovietelor în 
afară de armată, — sufere. Şomajul creşte pe zi ce trece. Cifra celor 
fără de lucru — în industria metalurgică în special — ar fi de 


1.500.000 de lucrători. Trotzki, venitîn fruntea comisariatului economic, 
în așteptare ca situaţia lui să se întărească pentru a lua la momentul 
oportun singur în mână puterea dictatorială, face toate sforțările spre 
ameliorarea condițiunilor interne ale Rusiei. Se încearcă acum reali- 
zarea unui împrumut intern forțat de 300 milioane ruble aur. 

In situațiunea aceasta, numită pe drept cuvânt de către preşe- 

dintele Massaryk: „experimentul bolșevic“, este evident, că singurul 
sprijin pe care potconta Sovietele rămâne armata — acest „pumn puter- 
nic“ al Rusiei, cum o numeşte generalul Frunză — cu ajutorul căreia 
reuşesc a menține teroarea înlăuntru, și speră să formeze „o cum- 
până în relaţiunile lor cu statele burgheze.“ De aceea şi bugetul Rusiei 
pe anul viitor prevede, pentru armată numai, un spor de un miliard 
de ruble-aur, destinat reorganizărei ei. 


* 
* * 


In ceeace priveşte politica externă rusă, Sovietele au deocam- 
dată două largi câmpuri de activitate, nu însă de-opotrivă de favo- 
rabile : Europa şi Asia. 


__ In Europa, Sovietele au înregistrat în ultimul timp o serie de 
“eșecuri. Lovitura de stat din Bulgaria, concepută şi sprijinită de ei, a 
“fost sugrumată la vreme de guvernul bulgar. lar de când cu noua 
orientare externă a Germaniei, decurgând din politica ei de înțelegere 
cu Antanta, — pa care nici manoperile lui Radek, nici ale lui Litvi- 
nov nu au putut-o zădărnic!, — relațiunile Rusiei cu Germania sunt 
cam încordate. Amenințarea lui Litvinov, făcută lui Stressemann, că în 
cazul încheierei pactului de g:ranție, Sovietele vor încheia alianța cu 
Polonia, dovedeşte aceasta. In sfârșit, șansele plasărei unui mare 
împrumut în Anglia. sau în Statele Unite sau dovedit cu desăvâr- 
şire nule. i aa d | 

lată, dar, o serie de eșecuri, unele mai dureroase decât celelalte, 
care au determinat acum Sovietele de a începe şi mai îndârjito 
“nouă ofensivă în contra Europei. 

Prin organele lor de progaganiă, — oficioase şi secrete, — ei 
agită în Europa ideia revizuirei tratatelor de pace, a anulărei dato- 
fiilor de război, afâfarea luptei -de clasă în țările agricole şi indu- 
striale, şi în sfârşit întreținerea nemulțumirilor. în statele învinse. 

- - Agenţii bolşevici au invadat Austria, Ungaria, Jugoslavia, Grecia 
-şi Albania și încearcă a pătrunde în România şi Bulgaria. 

Aceasta este activitatea Sovietelor în Europa, activitate faţă de 
care, totuși, Cicerin își permite luxul celor mai pacifiste protestări. In 
schimb însă, în Asia politica bolşevică câştigă pe zi ce trece tot -mai 
-mult teren. Persia, Turkestanul până în Tibet, Mongolia, Manciuria și 
“China formează etapele penetrațiunei bolşevice în Asia. 

Răscoala xenofobă şi mişcarea comunistă din China sunt vä dit 
“opera bolșevicilor ruși, deși Cicerin o desminte, recunoscând totuși, că 
“simpatia Sovietelor merge întreagă la răsculați, în timp, ce Zinoviev 
ameninţă categoric, că după China se va revolta şi Indochina. 

ȘI dacă, cu toate acestea, bolşevicii se declară adversarii unei 
conferinţe internaţionale pentru restabilirea liniştei ta China, — la care 
noi nu am fi invitați, — este că o asemenea conferință ar servi in- 
teresele Sovietelor în “Asia numai în cazul când ele şi-ar avea acolo 
de spus cuvântul. Şi mai trebue să adăogăm la toate acestea și aju- 

torul prețios pe care Sovietele îl dau lui Ab-EI-Krim în Maroc, şi mige 
carea bolşevică întreținută de ei în America de Sud. 4 


o 
% * 


Aceasta fiind, în linii generale, politica Sovietelor, este învederaț 
că orice declaraţie, ca şi orice nouă atitudine pe care ar adopta-o ele, 
trebuesc privite sub acest unghiu, şi de aceea şi svonurile recente de~ 
spre dorința Sovietelor de a relua negocieri cu România au. fost pri- 
vite cu răceală. 

Cert este, că prin îndepărtarea Rusiei de Germania şi apropierea, 
.ei de Polonia, România sar afla înaintea unei situațiuni cu totul noui, 
în care nu se va putea arunca fără a-i cerceta în prealabil toate 
laturile. : 


I. PALEOLOGU. 

Săptămâna politică 


— Fapte şi comentarii — 


Problema Basarabiei 


Rezultatul alegerii parțiale dela: Chişinău, care sa terminat cu 
biruința incontestabilă a partidului țărănesc, a, dat naștere, cum cra şi 
firesc, la foarte multe comentarii și la foarte multe bucurii. In paran- 
“teză fie z's, nu prea înțelegem pentruce se înveselesc atât de frenetic 
d-nii luliu Maniu şi N. lorga, mai ales acesta din urmă, din pricina sucesu- 
lui electoral înregistrat de bunul dumnealor amic d. C. Stere. Nici noi 
nu mai stăruim asupra mijloacelor de propagandă întrebuințate de adver- 
-sarii noştri, cari au fost de data aceasta și adversarii. unităţii politice - 
a României- întregite, căci în această privinţă nimeni nu mai poate avea 
„-Nreo îndoială. Nu e numai o simplă gentilețe, faptul că d. dr. N. Lupu, 
în manifestul de mulțumire către alegătorii dlui N. Alexandri, îi zice 
„acestuia, pe rusește, Nicolaie Nicolaevici. Aceasta a fost starea civilă 
cu care s'a înfățișat pretutindeni bătrânul boier, care cerea în 1920. 
dela tribuna Senatului, măcar o bucăţică de „aftonomie“ pentru „Ba- 
-sarabia martirizată“ de stăpânirea românească... 

Fâră îndoială, triumful partidului țărănesc se datorește unei vaste 
exploatări, lipsite de orice: scrupul, a nemulțumirilor, care, e tot atât 
„de evident, s'au încuibat adânc în mijlocul populaţiei basarabene. Re- 
zultatul alegerei dela Chişinău ne obligă, prin urmare, pe toți, să pri- 
-vim realitatea drept în față, să găsim obârşia răului, și, dacă există o 
problemă isternă a Basarabiei, — căci o problemă externă a acestei 
provincii româneşti nu poate fi, — suntem datori să purcedem cât mai 
„grabnic spre dreapta ei rezolvare. Si nu întârziem prea mult cu cău- 
tarea vinovaţilor. Să f xăm, cu un ceas mai de vreme, soluţiile. 

In această privință, declaraţiile făcute deunăzi de d. general 
Averescu la Chişinău ap depăşit cu mult proporțiile obişnuite ale 
unui discurs de circumstanţă, luând aspectul unui adevărat îndreptar 
în ceeace priveşte situația din Basarabia. Sunt formulele limpezi și 
sincere ale unui adevărat om de guvernământ, care ştie să unească 
spiritul de dreptate cu nevoile mari ale statului şi care poate să fie în: 
acelaş timp un suflet: înțelegător și o minte plină de cumpăt. Recu- 
noscând toate nemulţumirile populației din Basarabia și cercetând 
cauza lor fără niciun strop de exagerare, mai muit decât atât: așezând 
suferinţa unui colţ de ţară în cadrul greutăților cu care are luptat o 
naţiune întreagă la începutul unei noui vieți de stat, d. genera! Ave- 
rescu'-a recunoscut, că e nevoie, și dincolo cași dincoace de Prut, de 
o admiastraţie mai bună; dar a refuzat cu hotărâre să just'fice pa 
aceia, cari s'au obișnuit să arunce toată răspunderea necazurilor pe 
seama unirei, realizată după atâţia ani de restriște fadelungată. 

Tămăduirea răului social, din frământarea căruia atâţi „descre- 
erați“ și atâţi „criminali“ au făcut o trambulină a demagogiei, nu 
poate să isvorească dincolo de hotarele sfinţite cu sânge ale ideet 
naţionale. In favoarea acestei perspect.ve mai pledează şi un alt amă= 
nunt, asupra căruia nu s'a stăruit destul. Nu trebuie să se uite, că în 
“alegerea dela Chişinău au votat numai alegătorii dela Senat, prin: 
urmare oameni trecuţi de 47 de ani. (Listele electorale nu s'au mai 
revizuit din 1918) Aceştia, fără îndoială, au fost captivați mai uşor . 
de melancolia rusofilă a dlui Nicolaie Nicolaievici Alexandri; 

Nădejdea noastră e alta. Noi vom izbândi cu tinereţea... 


Voturi evreieşti 


Gazeta din Cluj a partidului național, opintindu-se să prindă și 
ea ceva din înțelesul alegerei dela Chişinău, îndrăzneşte să spună, 
fără să i se roşească hârtia de ruşine, că cele peste 5000 voturi obți- 
nute de candidatul partidului poporului, d. Sergie Niţă, sunt, într'o bună 
măsură, voturi evreieşti. Am putea, pur şi simplu, să răspundem în 
glumă acestei proaste intrigi, pusă la cale de cunoscuţii salariaţi ai 
` fabricei de piele Renner, făgăduind să p ătim, din sărăcia noastră, 
câte zece mii de lei pentru fiecare evreu din Chişinău, care a votat 
cu partidul poporului. Suntem siguri, că n'am pierde nimic... Dar, ca 
-să nu se spună că scăpăm prea ușor, vom răspunde serios, punând 
la contribuţie rezultatele parţiale publicate în Aurora, oficiosul parti- 
dului țărănesc. Din aceste rezultate reiese, că în orașul Chișinău, unde 
votează marea majoritate a evreilor, d. Sergie N ță a avut 700 de 
voturi, iar candidatul partidului țărznesc: 3000. Concluzia se impune 
dela sine; 

ION BALINT 

GAZETA RIMATA 


Pi 


Oameni pretenlioşi 


DI N. Iorga a terminat o nouă 
comedie, intitulată „Pretențioşii“, 


De zece zile, la Văleni, 

Pe văi, pe dealuri, prin poeni, 
Se cerne *ncet o ploaie deasă 
De nu mai poți ieși din casă. 
Stropitul cerului de plumb 

O fi el bun pentru porumb, 
Pentru fânațuri, pentru iarbă, 
Dar e penibil pentru barbă... 
Deci, domnul Iorga, în călduri, 
Pe ploaie (printre picături) 
In plină hidroterapie 

A mai comis?comedie!. . . 


Această piesă, așa dar, 
‘Se va juca la Popular, 

Sau chiar la Naţional (la anu') 
De-o vrea Corneliu Moldovanu. 
Dar publicul, nepriceput, 

Va face cum a mai făcut, 

Va fluera vreo patru acte, 

Și va dormi printre antracte.,. 

Iar domnul lotga "'njuriat, 

Cun umăr mult mai ridicat, 
Svârlind în sală cu galoşii 
“Va exclama: — „Pretenţioșii !* 


Conflictul, vai! e permanent, 

Așa a fost și 'n Parlament: 

De doudzeci de ori pe lună 

Era bàlaie la tribună, 

Pe fiecare coridor aF 
Puțea a gaz mirositor, 

Plesneau în aer tiribombe . .. . 

(Noroc, că nu erau și bombe!) 

Deci, spectatorii revoltați 

Plecau, spunându-și supăraţi: 

— „Mă duc, mai bine. să văd Moşii.,.“ 
Auzi, auzi, pretenţioșii ! 


De stai să judeci puţintel, 

Cu domnul lorga e la fel, 

Zic unii 'n Jara Românească, 
Că war fi rău să se oprească, 
Să nu mai facă de pe-aici 

-Cu ochiul înspre: bolșevici, 

Și mai ales, să nu mai. scrie 

Pe ploaie, nicio comedie... - 
Jar când so duce *n Parlament 
Så fie-o leacă mai decent, | 
— „Să nu mai cânte ca cocoşii,“ 
Spun cetățenii. Pretenţioșii ! 
NICU MODESTIE 


depozitar de ziare și corespondent al 
„Neamului Românesc“ la Văleni 

Termometrul. — Avem țigări spe- 
<iale (m'ar mai fi!), avem vagoane 
speciale, vinuri speciale, smântână spe 


cială, comisii speciale, regimuri spe-. 


ciale, şi aşa mai încolo. Suntem, în- 
run cuvânt, o ţară de specialități. 

Dar nimic nu e mai special, în a- 
ceastă țară de specialități, decât felul 
în care ne-am obișnuit să ne comportăm 
față de variațiile termometrului, E drept 
însă, că şi variațiile climatologice sunt 
cam... speciale, aşa încât consecin- 
tele vieţii noastre intelectuale, artistice 
şi chiar politice, nu trebuiesc privite 
aşa de tragic, după cum le socotea 
deunăzi un talentat poet într'o gazetă 
de teatru şi sport, și după cum îi ținea 
isonul un tânăr melancolic într'o ga- 
zetă tristă. 

Amândoi scriitorii, — fie care după 
puterile sale de a dramatiza, — bro- 
dau grav comentarii pe tema, că noi 
suntem nna din puţinele țări care, o- 
dată cu căldurile, ne dezintelectualizăm. 
(Parcă pe frig, grozav ne am mai in- 
telectualiza !) . 


Pe porţile teatrelor, praful se așează 
gros ca o tencuială a amorțelii — scria 
poetul — -librăriile adorm cu cărţile 
în braţe ia umbra propice a obloane- 
lor lăsate, rotativele tipografiilor tn- 
țepenesc, publicistica literară “sforăie. 

Şi, «ca prim antidot împotriva a- 
cestei  insolaţii intelectuale, poetul 
nostru preconiza creiarea unui teatru 
de vară (în loc de dușuri reci). Me- 
lancolicul reporter artistic al tristei 
gazete imprima accente şi mai pate- | 


" tice acestor tânguiri. Nenorocită ţară 


— scria anonimul cronicar — vara 
orice mişcare spirituală e lovită de 
ataxie. In occident, fie arşiță de Au- 
gust, fie ger de Bobotează, viața in- 
telectuală își continuă cursul. Tipar- 
niţele se mișcă spornic, sâlile de spec- 
tacol gem de spectatori, lumea citeşte, 
lumea gândeşte, lumea discută. 

La noi, tradiționala hârtie albastră 
se așază pe geamurile vaselor. și pe 
ferestrele cugetelor, cu același potenţial 
de a închide hermetic aerul din odăi 
şi gândurile în capete. Noi hibernăm 


908 - 


"O BCUCluj 


spiritualiceşte în plină vară, punem 
praf de molii peste haine şi blănuri, 
peste idei şi creaţii... 

Citind aceste. jalbe, la rândul nostru 
ne-am întrebat: oare o fi chiar așa, 
sau e poate mai bine să ne păstrăm 
forțele patetice pentru alte chestii mai 


, 


` real grave? Şi, căzând de acord cu noi | 


înşine, am aprobat rostul întrebărilor 
ce ni le puseșem. Este drept, că vara 
minuscula noastră mişcare culturală 
(şi chiar politică) încetinește pasul. 
Dar, Doamne, aceasta nu înseamnă, că 
peste capetel& tuturor celor care cugetă, 
scriu sau creiază în această ţară, pla- 
nează grozavul blestem al termo- 
metrului. Inseamnă, pur şi simplu, o 
firească măsură de higienă. (Zău, că 
Spun adevărat : în timp ce scriu aceste 
rânduri, cele 380 la umbră, îmi lipesc 
degetul de toc şi palma de hârtie). 

Deci, această desintelectualizare e 
echivalentă cu a pune pălărie de paie, 
a lua un duş rece, a îmbrăca haine 
deschise şi a nu e lua în pas gim- 
nastic la orele 12 pe bulevardul. Colţei. 

E drept, că tiparul, cititul, cuge- 
tarea stagnează, că temperatura inte- 
lectuală se coboară odată cu urcarea 
termometrului Celsius, dar aceasta e 
mica noastră viligiatură spirituală, pe 
care ne-o impune clima. Că în occi- 


dent scăderea aceasta e mult mai 


mică, (căci de existat. există şi acolo) 
e foarte adevărat. Dar putem oare 
compara clima noastră cu aceea a 
apusului? Oare viforniţa noastră se 
poate asemăna cu fina mângăiere a 
fulgilor de nea pariziană? Oare arşiţa 
noastră violentă, venită nebunește fără 
„Dunăziua“ primăverii, se poate com- 
para cu plăcuta căldură depe Sena? 

Şi mai cu seamă, să nu asemuim: 
clima noastră spirituală cu aceea a 
occidentului! Ne mai trebuiesc multe 
alizee și golfstream-uri favorabile, până 
s'0 ajungem. lată deci, că tragedia ter- 
mometrului nu e tocmai atât de tragică... 


O societate care nu există. — Am 
citit, în cele trei gazete de pe strada 
Sărindar, amabiia scrisoare pe care di 
Henri Guernut, secretarul-general al 
„Ligei drepturilor omului“ din Franţa, 
a trimis-o amicului dumisale de pe ma- 
lul Dâmboviţei, di Costa-Foru. Dacă 
epistola cu pricina mar fi, într'adevăr, : 


decât o misivă prietenească între doi 


locuitori ai Continentului, cari s'au vă- 
zut, s'au cunoscut şi s'au plăcut, n'am 
avea nimic de zis. Printre celelalte drep- 
turi ale omului, consfințite de o lungă 
practică socială, a fost înscris demult 
dreptul de a întreţine corespoadență 
(politică ori amoroasă) cu cine ne place. 
Dacă di Henri Guernut, pe care îi soco- 
tim totuş un bărbat inteligent, găseşte 
o satisfacţie în acest schimb: de scri- 
sori cu di Costa Foru, despre care nu 
avem ac&eaș părere, lucrul în sine nu ` 
ne privește. 

Dar mai e şi altceva. DI Hsnri Guer- - 
nut se adresează: dlui Costa Foru in: 
calitatea (foarte îndoelnică) a acestuia 
de secretar-generai al „Ligei drepturilor 
omului“ din România. Prit urmare, tre- - 
buie să atragem atenția distinsului cou=. 
ferenţiar, că o asemenea societate, cum 
S'ar zice, nu există. E o mică, scama- 
torie. O prăvălie fără marfă. Un soi de 
omletă fără ouă. Sau, cum zic francezii 
pe englezeşte, un bluff. „Liga dreptu- 
rilor omului“ e di C. Mille, e dl Costa- 
Foru, e, mai ales, di N. D. Cocea; și, 
par dessus le marché, (sau colac peste 


“pupăză) e dl Albert Honigman. Adică: 

nimic, sau chiar mai.rău decât atât. 
Di Henri Guernut spunea, cu o legitimă 
mândrie, intr'o recentă coavorbire cu sn 
redactor dela Adevărul, că „Liga drep- 
turilor omului“ din Franţa e reprezen- ` 
tată până şi în cabinetul! dlui Painleve: 
prin câţiva din membrii sài. Foarte fru- 
mos. Dar di Henri Guernut să nu-și 
închipuie, că la Bucureşti se va petrece 
cândva la fel. Nu prea vedem guvernul 
român, care să ofere dlui Bubi Brăni- ` 

șteanu un portofel ministerial... (De- 
altfel şi di Bubi Brănişteanu, cu mode- 
stia care-l caracterizează, s'a. mulţumit 
în totdeauna cu un alt fel de portofel.) 
Di! Henri Guernut a stat prea puţin la 
București, şi societatea pe care şi-a 
ales-o Pa expus la prea multe neplă- 


ceri, pentru a curoaşte adevărul ade- 


vărat. Am regreta sincer, dacă nu s'ar 
găsi nimeni care să i-l şopteăscă. la 

ureche. In România, aşa zisa „Ligă a 
„drepturilor omului“ e invenția inter- 
esată şi de prost gust a câtorva pes- 
cuitori în apă tulbure, a căror m: se- 
rie de apărători nechemaţi ai umanităţii 
pa provocat in opinia noastră publică 
decât desgust şi repulsiune, Nu credem, 
întradevăr, să existe un singur om îa 
această ţară, care să se lase a fi apărat, 
în cel mai mic dintre drepturile sale, 
de această „Ligă“ cu figuri suspecte, 
"care şi-a făcut o specialitate, îmbrăţi- 
gând fără rezerv: orice cauză dușmă- 
noasă sentimentelor româneşti. 

Ştim, că în Franța nu se tatâmplă 
tot aşa. Acolo drepturile omului nu se 
-contrazic niciodată cu interesele Fran- 
ței. DI Henri Guerdut ma riscat să-și 
bârfească ţara, nici dincolo, nici din- 
` coacede granițele ei. Pentrucă, la Paris, 
„Liga drepturilor omului“ nu e o tovă- 
răşie improvizată într'o redacţie de 
gazetari fără stare civilă, ci o asociație 
cetăținească, ale cărei convingeri nu 
se potrivesc cu ale altora, e adevărat, 
dar care își dă seama foarte bine, că 


jicnind simțămintele naţionale ale na- - 


fiunei franceze, până să câştige simpatia 
celorlalte popoare din lume, ar pierde-o 
pentru totdeauna pe aceea a propriilor 
ei concetăţeni. i 

Dar, „Liga drepturilor omului“ dia 
România, vedeţi dumneavoastră, nu are 
nimic de pierdut... i 


Cazuri patologice. — Ne aiucem 
aminte. Vizitam intro după amiază 
limpede de primăvară, împreună cu un 

grup de prieteni, ospiciu, întotdeauna 
interesant, dela Mărcuţa. Nu e rău, din 


“când în când, săzăboveşti o jumătate 


de ceas printre nebuni. leşind de-acolo, 
ai prilejul să consiaţi, că lumea nu e 
tocmai atât de cuminte pe cât i-se 
pare. Bolnavii, în după amiaza aceea: : 
limpede de primăvară, se plimbau prin 
grădină în plină libertate, şi unii din- 
tre ei păreau chiar fericiţi. Am cunos- 
cut atunci, în-câteva ceasuri, mai mulţi 
oameni mari decât vom întâlni vreodată 
în tot cursul visţei. Erau acolo o mulțime 
defiguri ilustre: împăratul Chinei, Ştefan 
cel Mare, băiatul cel mare al lui Ro:ke- 
feller, preşedintele Republicei franceze, . 
Alexandru Machedon, şi alte perso- 
nagii mai mult sau mai puţin istorice. 
Un singur lucru cereau acești nedrep- 
tăţ ţi ai soartei : să nu-i contrazici 1... 
Dar, pe când ne găseam, cu toţii, în mij- 
locul acestei aristocratice sozietăţi, se 
aprop è de noi, cu pași de umbră, un 
locatar al institutului, şoptiadu-ne mi- - 
sterios : 

— Vezi pe ăla de-acolo, cu barbă,?. 

— Ce i cu ei? întrebarăm. 

— E nebun! șopti omul nostru. 
Zice că-i Isus Cristos... 

— Şi de unde ştii, că nu e? in- 
cercă să glumească unul din noi. 

— Cum să nu știu, isbucni înfuriat 
detractorul lui Isus Cristos, dacă eu 
surt Dumnezeu ?. i 

Această veche tutâmplare ne a revenit 
in minte, zilele trecute, cu prilejul unui: 
nou discurs al dlui N. Iorga. Fostul 
apostol dela Vălenii de Munte, de 
când face menaj politic împreună cu 
di Iuliu Maniu, prin ce mister nu se 
știe, a devenit un fanatic aderent al 
femin:smului român. In această cali- 
tate, di N. Iorga a luat parte la un. 
banchet dat în onoarea dnei Izabela 
Sadoveanu, o distinsă scriitoare, care 
a reprezentat cu demnitate mişcarea 
de emancipare a femeilor din Româ- 
nia la diferite congrese din străină- 

“tate. Fiind de față câteva zeci de 
persoane, di N. Iorga nu putea să nu 
vorbească, Pentru dl N. lorga dis- 
cursul e o funcţiune organică. După 
cum mărul face mere şi părul omizi, 
tot astfel di N Iorga face discursuri. 
Privighetoarea cântă, păduchele de 
lemn pute, di! N. lorga vorbeşte. Prin 
urmare, așa s'a întâmplat. DI N. Iorga 
s'a sculat şi a cuvântat. La un mo- 
ment dat, spre adânca spaimă a celor 
de față, di N. Iorga a fost cuprins de 
un acces de grandomanie (accesele 
„acestea, "din nenorocire, sunt în vre- 
mea din urmă tot mai dese) şi a in- 
ceput să ofere, în dreapta și în stânga, 
portofolii ministeriale. Nemai ştiind ce 
face şi unde se găseşte, d! N. lorga 
Va adresat dnei Izabela Sadoveanu: 

—- Doamnă, am onoarea să vă ofer 
un loc în guvern ! 

— In guvernul viitor? încercă să 
glumească dna Izabela Sadoveanu. 

— Cum în guvernul viitor? isbucni 
înfuriat oratorul, Nu sunt eu de două 
zile preşedintele Consiliului de mi- 
niştri? Unde sunt şefii de cabinet? 
Să tragă automobilul la scară! Să 
mi-se aducă decretele la iscălit! La 


© parte! La 0. parte, că trece di 
prim-ministru ! 
Şi di N. lorga, cu un larg gest 


tragi-comic, se repezi să-şi facă loc 
lui însuşi. Urmă, apoi, O tăcere mor- 
mântală. Nimeni nu avu Curaj să-l 
-contré zică. .. 


Armata în alegeri, — Unele gazete 
dela Bucureşti au vorbit, în cursul 
ultimelor săptămâni, despre un așa 
numit amestec al armatei în alegerea 
deia Chişineu. Ca totdeauna, honig- 
manii s'au grăbit să exagereze lucru- 
rile, şi, dacă se pogte, să le răstoarne 
chiar cu josul în sus. Nu e pentru în- 
+âia oară, când pricepuţii -informatori 
ai opiniei noastre publice îşi iau însăr- 
cinarea de a povesti faptele tocmai pe dos. 

S'a afirmat, de pildă, că partidul 
poporului s'ar fi bucurat în recenta 
campanie electorală de ocrotirea prea 
stăruitoare a comandanților militari din 
Basarabia. Dar s'ar părea, că adevărul 
e tocmai de partea cealaltă. Din do- 
vezile care ni Sau adus până acum, 
reese destul de limpede, că d. general 
Rudeanu dela Chişinău, cuprins deodată 
de impenetrabile ambiţii, s'a pomenit 
având opinii politice, şi na pregetat 
să şi le dea pe față într'un chip cam 
nepotrivit cu situația dumisale de atent 
şi nepărtinitor paznic al ordinei, 

Nam priceput încă originea simpa- 
tiei active, pe care dl genera! a dovedit-o 
candidaturei d-lui Nicolaie Nicoiaievici 
Alexandri, exponentul „aftonomiştilor“ ` 
basarabeni, — dar suntem pe cale de 
a ne documenta cu prisosinţă asupra 
procedeelor pe. care le-a întrebuințat ~ 
pentru a sprijini o biruință politică, 
împotriva ideei de unitate a țărei pe 
care e chemat s'o apere. Atunci, ne 
vom Spune şi noi cuvântul nostru des- 
pre amestecul armatei în alegeri. Şi să 
nu se mire nimeni, dacă el nu se va 
potrivi nici de data aceasta. cu acela 
al d-lui Grauer dela Dimineaţă. 


Veri şi nepoți. — Suntem nevoiți 
să constatăm, cu profund regret, că di 
Iuliu Maniu nu prea are noroc cu ru- 
bedeniile dumisale. Chestiunea e nes- 
pus de delicată, o mărturisim fără în- 
conjur, şi dacă mar avea decât o la- 
ture familiară mam mai interveni în 
discuţie, ca să turnăm gaz peste. foc. 
Dar, din întâmplare, neplăcerile cas- 
nice ale secundului preşedinte al par- 
tidului național au anumite răsfrângeri 
ciudate asupra vieţei publice, de care 
nu putem să ne desinteresăm. Deunăzi 
şi-a dat. în petic un nepot: cunoscu- 
tul di Boilă, care, intervenind la co- 
misiunea de împroprietărire împotriva 
moților, a redus la zero campania pa- 
triotică de un an a ziarului Patria, 

De data aceasta buclucașul c un văr: 
tot atât de cunoscutul d. Erdeiyi, 

DI Erdelyi, care poartă, după cum 
se vede, un nume de ardelean tâlmă- 
cit cu dicționarul româno-maghiar, e 
o cunoştinţă mai veche a Țării Noastre, 
Fruntaşul naț'oanalist, fost ministru ple- 
nipotenţiar al Consiliului dirigent la 
Bud.pesta, — pa vremea când nu se 
cerea, pentru 0 asemenea slujbă de 
răspundere, decât un atestat de înru- 
dire colaterală cu d! Iuliu Maniu, — a 
avut acum câteva luni reaua inspira- 
ție de a insulta in plină şedinţă pe 
fostul prim-președinte al Tribunalului 
din Cluj, pentru simplul motiv, că di- 
stinsul magistrat nu se născuse la 
Bădăcini, ci undeva prin vechiul Re- 
gat. Pentru această faptă a sa, d! 
Erdelyi a fost dat în judecată îzră 
multă zăbavă, urmând să sufere toate 

rigorile legei, care, pe drept cuvânt, 
nu îngăduie asemenea gesturi, — să 
le zicem regionaliste. Voini să se 
apere, vărul dlui Iuliu Maniu a căzut 
însă din lac în puț, căci s'a apucat să 
desvolte o teorie întreagă, pe temeiul 
căreia toată pătura intelectuajă dia 
vechiul Regat e alcătuită exclusiv 4 n 
greci şi din ţigani, 

Argumentele dlui Erdelyi au fost 
examinate, deci, cu luare aminte, şi 
autorul lor a fost condamnat, săptă- 
mâna trecută, la paisprezece zile de 
închisoare. A îi pus la răcoare, pe 


căldura care se anunţă, e, fără îndo- : 


ială, o adevărată plăcere pentru de- 
licvent. Dar, pentru rubedenii, nu e 
acelaş lucru, i 


informații despre Cehoslovacia. — 
Printre impresiile de călătorie ale zi- 
ariştilor români, cari au v'zitat de cu- 
rând Cehoslovacia, s'au remarcat prin 
ascuţitul lor spirit de observaţie şi 
-prin cumpătul neobişnuit al concluziilor, 
notele publicate în ziarul /ndreptarea 
de coniratele nostru d. I. Șt. loachi- 


mescu. Inainte chiar de a îi străbă- 
tut in fuga automobilului sau între 
două trenuri Cehoslovacia aceasta nu 
era pentru d. I. Şt. loachimescu o ţară 


necunoscută, Priceputul redactor al In- 


dreptărei e, întradevăr, autorul unei ad- 
mirabile monografii asupra „Republicei 
Cehoslovace“, “apărută nu demult în 
editura Cultura Naţională, care poate să 
slujească drept călăuză pentru oricine 
vrea să cunoască, mai deaproape şi 
mai cu deamănuntul, harnica patrie a 
dlui Toma Massaryk. Cartea e scrisă 
întrun stil viu şi colorat, evitând cu 
dibăcie primejdia expunerilor aride; e 
construită cu un remarcabil simţ al 
proporţiilor; e clară, e precisă și e 
complectă,  Calităţi deopotrivă de 
preţioase, care fac dintro excelentă 
lucrare informativă o lectură în deo- 
sebi agreabilă. Numeroasele ilustraţii 
întregesc această impresie. 

Meritul dlui I. Șt. loachimescu e, 
prin urmare, indoit. Şi se cade să-i 
relevăm. Il felicităm, mai întâi, pentru 
ideia pe care a avut-o. de a ne - ofert 
o icoană atât de întreagă şi de lim- 
pede despre o ţară, pe care no cu- 
noaștem încă destul, deși ne leagă de 
eu atâtea interese comune. Avem pros- 
tul obicei de a ne cam ignoră vecinii, 
şi se cade să ne desbărăm repede de 

„Republica Cehoslovacă“ a dlui |. 
Șt. loachimescu e un început cu atât. 
mai preţios, cu cât dovedeşte price- 
pere şi bun gust. Acesta e al doilea 


"merit al său, care nu mai mic decât 
"celdintâi. 


Noi și liberalii. — Unele ziare au. 
anunțat, și încă foarte seriosi, că d. 
Octavian Goga va trece, sau a și tre- 
cut, în partidul liberal. E o poveste, pe 
care o cunoaştem de cinci ani. Nu ne 
mirăm, că există destui proşti, care 
s'o publice la gazetă. Suntem însă si- 
guri, că nu există niciunul, care s'o: 
creadă. p 

